I VM og OL fikk Tsjekkia være i verdenstoppen, mens Slovakia måtte begynne i de lavere divisjonene. Allerede fra starten ble det klart at Tsjekkias landslag var sterkere en Slovakias landslag, og det var først på slutten av 1990-tallet at Slovakia kom opp på samme nivå som Tsjekkia. Tsjekkia vant sin første VM-medalje som ny stat allerede i 1993, da de tok bronsemedaljen i VM i Tyskland. Det første gullet kom i verdensmesterskapet i 1996 i Wien, da Canada ble slått 4-2 i finalen. Tsjekkia dominerte verdensishockeyen på herresiden på slutten av 1990-tallet og begynnelsen på 2000-tallet, med OL-gull i 1998 og tre strake VM-gull: i 1999 i Norge, 2000 i Russland og 2001 i Tyskland. Deretter drøyde det til VM 2005 før Tsjekkia tok sin neste mesterskapstittel. Året etter i 2006 i Riga i Latvia tapte de VM-finalen mot Sverige hele 4-0. I 2010 ble det VM gull og bronse året etter da Tsjekkia vant 7-4 over erkerivalen Russland.